La campanya Nadal Compartit torna als mercats municipals
30 de novembre 2015

![](/media/pzlbu5ka/24-navidadcompartida_cuerpo.jpg)  
La regidora de Serveis Socials, Mónica Caparrós, i el regidor de Comerç i Mercats, Sergio Moreno, presentant el cartell de la campanya.  
​

L'Ajuntament de Sagunt organitza un any més la campanya Nadal Compartit, mitjançant la qual posa a la disposició d'organitzacions humanitàries i centres educatius locals els llocs interiors vacants en els mercats municipals durant les dates nadalenques, concretament des del 14 de desembre de 2015 fins al 5 de gener del nou any.

L'objectiu d'aquesta campanya és oferir a aquestes entitats una oportunitat de comunicación i desenvolupament, de la qual també es beneficiaran la resta de llocs del mercat, ja que se cerca aprofitar el poder que tenen els mercats per a atraure a la ciutadania.

El regidor de Comerç, Sergio Moreno, ha declarat que **“des de la regidoria de Comerç i Mercats considerem fonamental dur a terme projectes de forma conjunta amb altres delegacions de l'ajuntament, en aquest cas, amb l'àrea de Benestar Social i el departament d'Educació. A través d'esta iniciativa, les associacions i els centres escolars compten amb un espai diferent des del qual donar a conèixer el seu treball a les ciutadanes i ciutadans d'una forma més propera. Al mateix temps creem un lloc de trobada entre diferents col·lectius i un marc diferent a l'habitual en els mercats municipals, dinamitzant la seua activitat”.**

Les organitzacions humanitàries i centres educatius locals que estiguen interessats a participar en aquesta campanya de “Nadal Compartit”, poden contactar amb les oficines AFIC de l'Ajuntament de Sagunt per a obtenir tota la informació necessària.

*   [](http://www.facebook.com/sharer.php?u=https://aytosagunto.es/va/actualitat/la-campanya-nadal-compartit-torna-als-mercats-municipals/ "Facebook")
*   [](http://twitter.com/share?url=https://aytosagunto.es/va/actualitat/la-campanya-nadal-compartit-torna-als-mercats-municipals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-campanya-nadal-compartit-torna-als-mercats-municipals/ "Linked In")
*   [](mailto:?body=https://aytosagunto.es/va/actualitat/la-campanya-nadal-compartit-torna-als-mercats-municipals/)